— 1 верасня ў нашай бiблiятэцы прэзентавалася поўнае выданне спадчыны Скарыны. Тады ж адбыўся сiмвалiчны акт перадачы камплектаў кнiг тым, для каго асветнiк у свой час iх выдаваў: моладзi. Цяпер ва ўсiх беларускiх вышэйшых навучальных установах ёсць спадчына першадрукара. Перадалi кнiгi i пасольствам краiн, дзе захоўваюцца яго выданнi. Гэтай восенню правялi цырымонii перадачы ва ўсiх абласных бiблiятэках. Мы дамагалiся, каб кожны жыхар Беларусi змог прыйсцi ў сваю раённую цi абласную бiблiятэку i патрымаць у руках выданнi Скарыны.